นทพ.นำทหารบำเพ็ญประโยชน์ เนื่องในวันเฉลิมพระชนมพรรษา 12 ส.ค.ที่ผ่านมา
ผู้การเอก นำทหาร นทพ. ร่วมแสดงความจงรักภักดี และบำเพ็ญประโยชน์ ถวายเป็นพระราชกุศล ในฐานะพสกนิกรชาวไทย ในโอกาสวันเฉลิมพระชนมพรรษา 12 สิงหาคม 2561 ที่ผ่านมา เพื่อร่วมกันแสดงความจงรักภักดี และถวายพระพรชัยมงคล,เมื่อวันที่ 29 ส.ค.61 พ.อ.กฤตพันธุ์ รักใคร่ ที่ปรึกษาศูนย์หนึ่งใจ ช่วยเหลือเกษตรกร มูลนิธิมิราเคิล ออฟไลฟ์ฯ และรองผอ.สสน.นทพ.ได้นำกำลังพล ทำกิจกรรมจิตอาสา บำเพ็ญสาธารณประโยชน์ ดำเนินงาน โดยมีแบบอย่างตามพระราโชบายและแนวทางพระราชทาน โครงการ เราทำความดี ด้วยหัวใจ ซึ่งสมเด็จพระเจ้าอยู่หัว มหาวชิราลงกรณ บดินทรเทพยวรางกูร มีพระเมตตา พระราชทานเพื่อความสุขของประชาชนชาวไทย ณ วัดเทพนิมิตต์ เขตดอนเมือง กำลังพลของหน่วยบัญชาการทหารพัฒนา ได้ร่วมกันทำความสะอาดสถานที่ ปรับปรุงสภาพภูมิทัศน์ ตัดแต่งกิ่งไม้ ฟื้นฟูบำรุงดิน เพื่อเกิดความสะอาด ร่มรื่น สะดวกสบายแก่พระสงฆ์ พุทธศาสนิกชนที่เข้ามาทำบุญและบุคคลทั่วไป ตลอดจนสรรพสัตว์ที่อาศัยอยู่ในวัด จะได้รับประโยชน์ทั่วกัน,พ.อ.กฤตพันธุ์ กล่าวว่า ขอน้อมเกล้าน้อมกระหม่อมถวายพระพร แด่สมเด็จพระนางเจ้าสิริกิติ์ พระบรมราชินีนาถ ในรัชกาลที่ 9 ขอทรงพระเกษมสำราญ พระพลานามัยแข็งแรง เป็นมิ่งขวัญแก่ข้าพระพุทธเจ้าทั้งหลายตราบกาลนานเทอญ,ชีวิตผมโชคดี เคยได้รับโอกาสถวายงาน ตามเสด็จ สมเด็จพระนางเจ้าฯ อยู่หลายปี สมเด็จพระนางเจ้าฯ ทรงงานหนักมาก เพื่อประโยชน์ส่วนรวมแก่พสกนิกรมาอย่างยาวนาน ทรงเป็นพระแม่มิ่งแห่งชาติที่พสกนิกรชาวไทยเทิดทูนยิ่ง ผมจึงขอเชิญชวนพี่น้องประชาชนร่วมกันบำเพ็ญสาธารณประโยชน์ต่างๆ ตามกำลัง โอกาส และเวลาที่จะอำนวย ตลอดทั้งปี เพื่อร่วมกันน้อมเกล้าน้อมกระหม่อมถวายเป็นพระราชกุศล แด่สมเด็จพระนางเจ้าฯ พ.อ.กฤตพันธุ์ กล่าว
ผู้การเอกนำทหาร นทพ. ร่วมแสดงความจงรักภักดี และบำเพ็ญประโยชน์ ถวายเป็นพระราชกุศล ในฐานะพสกนิกรชาวไทย ในโอกาสวันเฉลิมพระชนมพรรษา 12 สิงหาคม 2561 ที่ผ่านมา เพื่อร่วมกันแสดงความจงรักภักดี และ
วันเฉลิม 12 สิงหา,วันแม่,นทพ.,บำเพ็ญประโยชน์,กฤตพันธุ์ รักใคร่,ข่าวทั่วไป